5 POSĖDIS

# SPRENDIMAS

**DĖL KAUNO RAJONO SAVIVALDYBĖS TARYBOS 2016 M. RUGSĖJO 29 D. SPRENDIMO NR. TS-303** „**DĖL CENTRALIZUOTO VAIKŲ PRIĖMIMO Į KAUNO RAJONO SAVIVALDYBĖS BIUDŽETINIŲ ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO“ PAKEITIMO**

2018 m. gegužės 24 d. Nr. TS-149

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno rajono savivaldybės taryba nusprendžia:

Pakeisti Centralizuoto vaikų priėmimo į Kauno rajono savivaldybės biudžetinių švietimo įstaigų ikimokyklinio ir priešmokyklinio ugdymo grupes tvarkos aprašą, patvirtintą Kauno rajono savivaldybės tarybos 2016 m. rugsėjo 29 d. sprendimu Nr. TS-303 „Dėl Centralizuoto vaikų priėmimo į Kauno rajono savivaldybės biudžetinių švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimo“:

1. Pakeisti 17.6 papunktį ir jį išdėstyti taip:

„17.6. vaikams iš šeimų, kuriose tėvai augina tris ir daugiau vaikų.“

1. Pakeisti 17.7 papunktį ir jį išdėstyti taip:

„17.7. vaikams, kurių vienas iš tėvų (globėjų) atlieka karo tarnybą arba abu tėvai (globėjai) yra statutiniai valstybės tarnautojai, kurių veiklą reglamentuoja Lietuvos vidaus tarnybos statutas.“

3. Papildyti 17.9 papunkčiu:

„17.9. vaikai priimamai be eilės, kurių vienas iš tėvų (globėjų) dirba ikimokyklinio arba priešmokyklinio ugdymo grupės auklėtoju toje pačioje švietimo įstaigoje.“

4. Pakeisti priedą ir jį išdėstyti nauja redakcija (pridedama).

Savivaldybės mero pavaduotojas Paulius Visockas

Centralizuoto vaikų priėmimo į Kauno rajono savivaldybės biudžetinių švietimo įstaigų ikimokyklinio ir priešmokyklinio ugdymo grupes tvarkos aprašo

priedas

(Kauno rajono savivaldybės tarybos

2018 m. gegužės 24 d. sprendimo Nr. TS-149 redakcija)

**(Prašymo formos pavyzdys)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (globėjų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklaruotos gyvenamosios vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono numeris, elektroninio pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_direktoriui

**PRAŠYMAS PRIIMTI VAIKĄ Į KAUNO RAJONO SAVIVALDYBĖS BIUDŽETINĖS ŠVIETIMO ĮSTAIGOS IKIMOKYKLINIO / PRIEŠMOKYKLINIO UGDYMO GRUPĘ**

20\_\_ m. \_\_\_\_\_\_\_\_\_\_\_\_\_\_\_ \_\_\_\_ d.

Prašau priimti mano sūnų (dukterį) / globotinį (-ę) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė, asmens kodas)

nuo 20\_\_ m. \_\_\_\_\_\_\_\_\_\_\_\_\_\_\_\_\_\_\_ \_\_\_\_ d. į (įrašyti Švietimo įstaigos pavadinimą):

**I. pasirinkimas**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pageidauju, kad vaikas lankytų (pažymėti): 🞎 lopšelio, 🞎 darželio, 🞎 priešmokyklinio ugdymo grupę.

**II. pasirinkimas**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pageidauju, kad vaikas lankytų (pažymėti): 🞎 lopšelio, 🞎 darželio, 🞎 priešmokyklinio ugdymo grupę.

**Pateikiu dokumentus, kuriais vadovaujantis turėtų būti teikiama pirmenybė priimant vaiką į Švietimo įstaigą nes**:

**🞎** Vaikui*,* kuris auga šeimoje, įrašytoje į socialinės rizikos šeimų apskaitą, ir jo tėvai (globėjai) yra piniginės socialinės paramos gavėjai pagal Piniginės socialinės paramos nepasiturintiems gyventojams įstatymą. Pateikiu (pažymėti): 🞎 Vaiko teisių apsaugos skyriaus pažymą,

🞎 Socialinės paramos skyriaus pažymą.

**🞎** Vaikui, kuriam nustatytas neįgalumas. Pateikiu (pažymėti): 🞎 Neįgalumo lygio pažymą,
🞎 Pedagoginės psichologinės tarnybos pažymą dėl specialiųjų poreikių įvertinimo**.**

**🞎** Vaikas, kurių abu tėvai yra netekę 60–100 procentų darbingumo. Pateikiu (pažymėti): 🞎 Tėvo (globėjo) neįgalumo ir darbingumo nustatymo tarnybos pažymą, 🞎 Motinos (globėjos) neįgalumo ir darbingumo nustatymo tarnybos pažymą.

**🞎** Vaikas, kuris auga šeimoje, auginančioje vaiką, kuriam nustatytas sunkus neįgalumo lygis. Pateikiu (pažymėti): 🞎 Neįgalumo lygio pažymą.

**🞎** Vaikas našlaitis, vaikas turi tik vieną iš tėvų (vienas iš tėvų yra miręs, dingęs be žinios, kai vaiko gimimo liudijime nenurodytas vaiko tėvas. Pateikiu (pažymėti): 🞎 Mirties liudijimą,

🞎 Pažymą apie vieno iš tėvų dingimą, 🞎 Vaiko gimimo liudijimą.

**🞎** Vaikas iš šeimos, kurioje tėvai augina tris ir daugiau vaikų. Pateikiu (pažymėti): 🞎 Seniūnijos pažymą apie šeimos sudėtį.

**🞎** Vaikai, kurių vienas iš tėvų (globėjų) atlieka karo tarnybą arba abu tėvai (globėjai) yra statutiniai valstybės tarnautojai, kurių veiklą reglamentuoja Lietuvos vidaus tarnybos statutas.Pateikiu (pažymėti): 🞎 Pažymą apie karo tarnybos atlikimą, 🞎 Pažymą apie darbovietę ir pareigas.

**🞎** Įvaikintas / globojamas 2–5 metų vaikas. Pateikiu (pažymėti): 🞎 Pažymą apie įvaikinimą. 🞎 Pažymą apie paskirtą globą.

🞎Vaikams, kurių vienas iš tėvų (globėjų) dirba ikimokyklinio arba priešmokyklinio ugdymo grupės auklėtoju toje pačioje švietimo įstaigoje. Pateikiu (pažymėti): 🞎 Pažymą apie darbovietę ir pareigas.

**Informacinius pranešimus pageidauju gauti (pažymėti vieną pasirinkimą):**

🞎 paštu 🞎 elektroniniu laišku, 🞎 trumpąja žinute (SMS).

**Patvirtinu, kad esu informuotas (-a)** (pažymėti):

🞎 tėvai (globėjai), gavę pranešimą apie skirtą vietą Švietimo įstaigoje, per 10 kalendorinių darbo dienų patvirtina apie vaiko atvykimą, pasirašydami sutartį.

🞎 Nepasirašius sutarties, nepranešus apie neatvykimą pateisinančias priežastis ir nepateikus reikiamų dokumentų (per nustatytą 10 kalendorinių darbo dienų terminą) iki liepos 1 d. sutartis nesudaroma – vaikas netenka vietos švietimo įstaigoje. Vaiko vieta priimamų vaikų sąraše ir laukiančių vaikų sąrašuose neišsaugoma.

🞎 Sudarius sutartį ir vaiką priėmus į pirmą pageidaujamą Švietimo įstaigą (I pasirinkimą), vaikas automatiškai bus išbraukiamas iš antros pageidaujamos Švietimo įstaigos (II pasirinkimo) pageidaujančių lankyti vaikų sąrašo.

Sutinku, kad mano duomenys būtų tvarkomi Lietuvos Respublikos teisės aktų nustatyta tvarka.

 \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vieno iš tėvų (globėjų) vardas, pavardė)

Prašymo gavimo patvirtinimas (pildo Švietimo įstaigos duomenų bazės tvarkytojas ar Savivaldybės duomenų bazės tvarkytojas)

**KAUNO RAJONO SAVIVALDYBĖS ADMINISTRACIJOS**

**KULTŪROS, ŠVIETIMO IR SPORTO SKYRIUS**

**SAVIVALDYBĖS TARYBOS SPRENDIMO „DĖL KAUNO RAJONO SAVIVALDYBĖS TARYBOS 2016 M. RUGSĖJO 29 D. SPRENDIMO NR. TS-303** „**DĖL CENTRALIZUOTO VAIKŲ PRIĖMIMO Į KAUNO RAJONO SAVIVALDYBĖS BIUDŽETINIŲ ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018 m. gegužės 10 d.

Kaunas

**1. Sprendimo projekto rengimą paskatinusios priežastys, tikslai.**

Tvarkos aprašas tikslinamas įrašant statutinius valstybės tarnautojus, atkreipiant dėmesį į šeimas, auginančias tris ir daugiau vaikų, nenustatant jų amžiaus ribos. Daugėjant gyventojų Kauno rajone, steigiamos naujos lopšelio-darželio grupės, todėl trūksta atitinkamą išsilavinimą turinčių ikimokyklinio ir priešmokyklinio ugdymo pedagogų, kurių parengiama nepakankamai. Siekiant pritraukti kvalifikuotų specialistų, siūloma pirmumo teise į švietimo įstaigą priimti vaikus, kurių vienas iš tėvų (globėjų) dirba ikimokyklinio arba priešmokyklinio ugdymo grupės auklėtoju toje pačioje įstaigoje.

Sprendimo projekto tikslas – pritarti Centralizuoto vaikų priėmimo į Kauno rajono savivaldybės biudžetinių švietimo įstaigų ikimokyklinio ir priešmokyklinio ugdymo grupes tvarkos aprašo pakeitimui.

**2.** **Teisinis reglamentavimas (kaip šiuo metu reguliuojami sprendimo projekte aptariami klausimai).**

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, kurioje nustatoma, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

**3. Galimi sprendimo priėmimo padariniai (teigiami ir (ar) neigiami).**

Pritarus sprendimo projektui, atsiras daugiau galimybių pritaikyti pirmumo teisę priimant vaikus į ikimokyklinio ugdymo įstaigas.

Neigiamų padarinių nenumatyta.

**4. Keičiamo ar pripažįstamo netekusiu galios Savivaldybės tarybos sprendimo pakeitimų sąrašas.**

Keičiamas Kauno rajono savivaldybės tarybos 2016 m. rugsėjo 29 d. sprendimas
Nr. TS-303 „Dėl centralizuoto vaikų priėmimo į Kauno rajono savivaldybės biudžetinių švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimo“.

**5. Lėšos sprendimui įgyvendinti, jų šaltiniai.**

Sprendimui įgyvendinti papildomų lėšų nereikės.

**6. Būtinumas skelbti sprendimą Teisės aktų ir kituose registruose. Viešinimas.**

Sprendimo projektą būtina skelbti Teisės aktų registre ir viešinti Kauno rajono savivaldybės ir švietimo įstaigų internetinėse svetainėse.

**7. Antikorupcinis vertinimas.**

Sprendimo projekto antikorupcinis vertinimas atliktas.

**8. Numatomo teisinio reguliavimo poveikio vertinimo rezultatai.**

Vertinti nereikia.

**9. Kiti, sprendimo iniciatorių nuomone, reikalingi pagrindimai ir paaiškinimai.**

Nėra.

**10. Sprendimo projekto rengėjai. Asmuo, atsakingas už sprendimo įvykdymą.**

Sprendimo projektą parengė Kauno rajono savivaldybės administracijos Kultūros, švietimo ir sporto skyriaus vedėja Irena Marcinkevičienė. Už sprendimo vykdymą atsakingi Kauno rajono savivaldybės biudžetinių švietimo įstaigų ikimokyklinio ir priešmokyklinio ugdymo grupes turinčių švietimo įstaigų vadovai ir Kauno rajono savivaldybės administracijos Kultūros, švietimo ir sporto skyriaus vyriausioji specialistė Asta Simanauskienė.

Kultūros, švietimo ir sporto skyriaus vedėja Irena Marcinkevičienė